I-yob 12
Luɔc I-yob
1
Kä cu I-yob jɛ loc i̱,
2
“A thil diw kɛ yɛn naath,
mi wä yɛn li̱w, bi pɛl li̱w
kɛɛl kɛ yɛ.
3
Duundɛ ɣöö ta̱a̱ kɛ ca̱r ce̱tkɛ yɛ,
/ci kuiy ni pɛlä kä yɛ.
Ɛŋa mi dëë ti ce̱tkɛ ti̱ti̱ kui̱c?
4
Kä täämɛ dɔalkɛ ni ɣä ɛ mäthnikä,
mi cä Kuoth thiec, la liŋɛ ɣä,
ɛ ɣän ram mi tekɛ cuɔ̱ŋ kä
thilɛ bɛ̈ɛ̈l, kä dɔl kɛn ɣä.
5
Nɛy tin thil riɛk la̱tkɛ ɣä
kä jiäk,
lökɛ nɛy tin tekɛ rik.
6
Kä ma̱a̱c nath kɛnɛ nɛy tin thil
Kuoth cieŋ kɛ kɛ mal,
nɛy tin kuothdiɛn buɔ̱mdiɛn.
7
“Thiec ley ba ji̱ nyuɔ̱ɔ̱th,
kiɛ thiec diit nhial ba
la̱t ji̱.
8
Kiɛ thiec juaac dɔaar,
kɛnɛ rɛc yiëër ba la̱t ji̱.
9
Kä ɛŋa rɛydiɛn diaal kui̱c jɛ mɔ
ɛn ɣöö ci Kuoth Nhial
nɛmɛ la̱t?
10
Tëk kä ti diaal tëë tetkädɛ,
amäni tëk nɛɛni diaal.
11
Kä /ci ji̱th ran lieŋ rietdä
la ɣɔ̱n ce̱tkɛ min la lɛp
ran mi̱eth a bil?
12
Nɛy tin dɔŋ pɛl kɛ
kä ja̱ny teekä no̱o̱ŋɛ
ŋäc ŋɔaani.
13
“Kä pɛl kɛnɛ buɔ̱m
kɛ nyin Kuɔth,
kä luek kɛnɛ ŋäc ŋɔaani
kɛ nyin kɛ.
14
Mi ci Kuoth jɛ da̱k piny,
thilɛ ram mi dëë jɛ nyɔk
kɛ ta̱th.
Kä ram mi cɛ yiɛn,
/ca dëë luäŋ kɛ luɔ̱ny.
15
Kä mi cɛ nhiaal pën dɛ̈m,
la ɣɔw a tekɛ rɛ̈ɛ̈th,
kä mi cɛ jɛ jak kä dɛm
la thieŋ ɣɔw kɛ pi̱w.
16
Kä buɔ̱m kɛnɛ pɛl kɛ nyin Kuɔth,
kä kaŋ kɛnɛ kaŋni kɛ nyinkɛ.
17
Kä jɛn la bath ɛ ruëëc,
kä la jak ɛ kua̱r luɔ̱ɔ̱kni
kä dɔa̱a̱r.
18
Lonyɛ lät kua̱ri
kä yiɛnɛ lɛtkiɛn kɛ bieyni.
19
Kä jɛn la bo̱o̱th ɛ bööth
palä raar,
kä däkɛ buɔ̱m nɛɛni
tin buɔ̱m buɔ̱ɔ̱m.
20
Jɛn la gookɛ nɛy tin luɔ̱th kɛ,
kä woocɛ ŋäc ŋɔaani dɔŋni.
21
Jɛn mocɛ nɛy tin luɔ̱thkɛ
kɛ pöc,
kä woocɛ buɔ̱m nɛɛni tin wäth.
22
Jɛn nyoothɛ tin te rɛy muɔ̱th,
kä jak ɛ muth kä buay.
23
Jɛn jakɛ döör kä bum,
kä däkɛ kɛ.
Jakɛ döör kä ŋuan,
kä riawɛ kɛ dɔɔr.
24
Jɛn woocɛ ŋäc ŋɔaani kä kua̱r
ji̱ wec muɔ̱ɔ̱n,
kä jak ɛ kɛ kä yi̱c bathä guäth
mi thil duɔ̱ɔ̱p.
25
Duɔl kɛ rɔ̱ rɛy muɔ̱th
mi thil buay,
jakɛ kɛ kä yi̱ec ce̱tkɛ ram mi
ci yɔ̱ŋ kɛ kɔaŋ.”
